Uznesenie Krajského súdu Bratislava sp. zn. 4S/204/2010 z 22. 9. 2011
Uznesenie Krajského súdu Bratislava z 22. septembra 2011, sp. zn. 4S/204/2010, ECLI:SK:KSBA:2011:1010201080.1
Súd: Krajský súd Bratislava
Spisová značka: 4S/204/2010
ECLI: ECLI:SK:KSBA:2011:1010201080.1
Dátum vydania: 22. 9. 2011
Forma: Uznesenie
Text rozhodnutia
Súd: Krajský súd Bratislava Spisová značka: 4S/204/2010 Identifikačné číslo súdneho spisu: 1010201080 Dátum vydania rozhodnutia: 23. 09. 2011 Meno a priezvisko sudcu, VSÚ: JUDr. Soňa Langová ECLI: ECLI:SK:KSBA:2011:1010201080.1 Uznesenie Krajský súd v Bratislave v právnej veci žalobcu: Obec Ivánka pri Nitre, zastúpeného advokátom: JUDr. Jozefom Horváthom, Francisciho ul. č. 11, 811 08 Bratislava proti žalovanému: Úrad pre verejné obstarávanie, Dunajská ul. č. 68, P.O.Box 58, 820 04 Bratislava, o preskúmanie zákonnosti rozhodnutia žalovaného č. 120-OKVO/3/2010 zo dňa 20.5.2010 takto r o z h o d o l : Krajský súd v Bratislave konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Žalobou doručenou súdu dňa 31.5.2010 sa žalobca domáhal preskúmania rozhodnutia žalovaného č. 120-OKVO/3/2010 zo dňa 20.5.2010, ktorým žalovaný podľa § 139 ods. 2 písm. a) v nadväznosti na § 146 ods. 4 a v spojení s § 155d ods. 4 zákona č. 25/2006 Z. z. o verejnom obstarávaní v znení neskorších predpisov (ďalej len zákon) nariadil verejnému obstarávateľovi, obci Ivánka pri Nitre, zrušiť užšiu súťaž do 30 dní od doručenia predmetného rozhodnutia. Predmetné rozhodnutie považoval žalobca za odporujúce zákonu a poškodzujúce jeho práva ako verejného obstarávateľa. Podaním doručeným súdu dňa 9.2.2010, pred prejednaním veci, vzal žalobca svoj návrh v celom rozsahu späť. Podľa ust. § 250h ods. 2 OSP, až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa ust. § 250 d) ods. 3 OSP, súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmavania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§ 250h ods. 2). Odvolanie proti uzneseniu je prípustné. Na základe uvedených dôvodov súd konanie zastavil. O trovách konania súd rozhodol podľa § 246c ods. 1 OSP v spojení s ust. § 146 ods. 2 OSP s prihliadnutím na ust. § 250h ods. 2 OSP tak, že žalobcovi nepriznal právo na náhradu trov konania, pretože nepreukázal zavinenie žalovaného pre ktoré došlo k zastaveniu konania a žalovanému trovy konania nevznikli. Rozhodnutie bolo odsúhlasené členmi senátu jednohlasne. Poučenie: Proti tomuto uzneseniu možno podať odvolanie do 15 dní odo dňa jeho písomného doručenia na Najvyšší súd Slovenskej republiky, prostredníctvom Krajského súdu v Bratislave. V odvolaní sa má popri všeobecných náležitostiach (§ 42 ods. 3 OSP) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

